|  |  |  |  |
| --- | --- | --- | --- |
| **Azonosító** | **A bejelentés tartalmi kivonata** | **Státusz** | **Vizsgálat eredménye** |
| 1388041 | Bejelentő egy Veszprém megyei település külterületén a közút és egy fásított terület között illegális hulladék lerakást tapasztalt. Kéri a hatóság intézkedését a hulladék elszállítása iránt. | lezárt | A közérdekű bejelentésben megjelölt területen **a jogellenesen elhelyezett hulladékok** ügyében a **Veszprém Megyei Kormányhivatal** (továbbiakban: Kormányhivatal) ellenőrzési eljárást indított. Az eljárás keretében 2021. áprilisában **helyszíni ellenőrzés**re került sor. A hatóság megállapította, hogy a hulladékok több helyszínen, a 7345-ös számú országos közút mentén találhatóak. Az elszórtan fellelhető hulladékok több helyrajzi számot is érintettek. Az országos közút érintettsége miatt a kormányhivatal megkereste **a Magyar Közút Nonprofit Zrt**-t, mint vagyonkezelőt. *A hulladékról szóló 2012. évi CLX- XXV. törvény* (a továbbiakban: Ht.) 61. § (3) és (4) bekezdései, illetve *a nemzeti vagyonról szóló 2011. évi CXCVI. törvény* (a továbbiakban: Nvtv.) 6. § (9) bekezdése és a 11. §-a szerint az elhagyott hulladék felszámolására a vagyonkezelő a kötelezett szervezet. *A hulladékgazdálkodási tevékenységek nyilvántartásba vételéről, valamint hatósági engedélyezéséről szóló 439/2012. (XII.29.) Korm. rendelet* 7/A. § (7) bekezdése szerint a közút kezelő a kezelésébe tartozó területen elhagyott, és a kezelő által összegyűjtött hulladékot, az úttisztításból származó hulladékot engedéllyel rendelkező gazdálkodó szervezet részére, illetve saját telephelyén kialakított munkahelyi vagy üzemi gyűjtőhelyére szállíthatja. A Magyar Közút Nonprofit Zrt. a feltalált hulladékokat földmérő segítségével bemérte, és jelezte a hatóság felé azok elhelyezkedése magántulajdonban lévő területeket is érintenek. **A közútkezelő időközben a vagyonkezelésében lévő földterületről a hulladékokat elszállította**. **A hatósági felszólítás alapján a magántulajdonban lévő terület is megtisztításra került. A hatóság a vizsgálatát a terület visszaellenőrzését követően lezárta.** |